U (karalystė)
U arba Vu (kin. 吳, pinyin: Wú, senasis tarimas *ŋʷˤa), dar žinoma kaip Gouvu (kin. 勾吳, pinyin: Gouwu), – istorinė valstybė, egzistavusi IX a. pr. m. e. – 473 m. pr. m. e. Istorinės Kinijos pietrytinėje dalyje. Centrinės jos teritorijos užėmė Jangdzės upės žemupį, t. y. dabartinę Dziangsu provinciją. Valstybė sudarė dalį Jang provincijos, vienos iš devynių tradicinių kinų pasaulio provincijų.